ഗോതമ്പ്

പോയേസ്യേ (അല്ലെങ്കിൽ ഗ്രാമിനേ) കുടുംബത്തിൽ പെട്ട ട്രിറ്റിക്കം ജനുസ്സിൽ പെട്ട് വിവിധ ഇനങ്ങളുള്ള ധാന്യചെടിയാണ് ഗോതമ്പ്. ലോകത്തെ ഏറ്റവും പഴക്കമുള്ളതും, പ്രാധാന്യമുള്ളതുമായ ധാന്യവിളകളിലൊന്നാണു ഗോതമ്പ്.  തവിട് ചേർന്ന ഗോതമ്പ് പോഷക സമൃദ്ധമാണ്. ഇതിൽ വിറ്റാമിനുകൾ, ധാതുക്കൾ, നാരുകൾ, അന്നജം, പ്രോട്ടീൻ എന്നിവ അടങ്ങിയിരിക്കുന്നു. അതിനാൽ ചില ആളുകൾ അരിയേക്കാൾ ഉപരി ഗോതമ്പ് ഉപയോഗിച്ച് കാണുന്നു. ലോകത്തെ കൃഷിയിടങ്ങളിൽ ഏറ്റവും അധികം നീക്കിവച്ചിരിക്കുന്നത് ഗോതമ്പ് കൃഷിക്കായിട്ടാണ്‌. ചൈനയാണ്‌ ഏറ്റവും വല്യ ഗോതമ്പ് ഉത്പാദകർ. ചപ്പാത്തി, പൂരി, ദോശ, പായസം, ബ്രെഡ് തുടങ്ങിയവ ഇത് കൊണ്ട് തയ്യാറാക്കുന്ന ചില വിഭവങ്ങളാണ്. എന്നിരുന്നാലും സീലിയാക് രോഗം, ഗ്ളൂട്ടൻ ഇൻസെൻസിറ്റിവിറ്റി തുടങ്ങിയവ ഉള്ളവർ ഗോതമ്പ് ഉപയോഗം നിയന്ത്രിക്കേണ്ടതാണ്.  

 സവിശേഷതകൾ 
ഇവയ്ക്ക് നീണ്ട, നേർത്ത ഇലകളും, പൊള്ളയായ തണ്ടും (ഭൂരിഭാഗം ഇനങ്ങളിലും), കതിരുകളായുള്ള പൂക്കളും കണ്ടുവരുന്നു. അറിയപ്പെടുന്ന ആയിരക്കണക്കിന്‌ ഇനങ്ങളിൽ റൊട്ടിയുണ്ടാക്കാനുപയോഗിക്കുന്ന ടി.എസ്റ്റിവം, പാസ്റ്റ ഉണ്ടാക്കാനുപയോഗിക്കുന്ന ടി. ഡുറാം, കേയ്ക്കിലും മധുരമുള്ള ബിസ്കറ്റിലും പലഹാരങ്ങളിലും മറ്റ് ഗാർഹിക ഉപയോഗങ്ങൾക്കും ഉപയോഗിക്കുന്നു. ടി.കോമ്പാക്റ്റം വളരെ മാർദ്ദവമുള്ളയിനമാണ്‌. ഗോതമ്പുപൊടി ഏറ്റവും കൂടുതൽ ഉപയോഗിക്കുന്നത് റൊട്ടിയുടെ നിർമ്മാണത്തിനാണ്‌.
പോഷകങ്ങൾ
USDA കണക്കുപ്രകാരം 100 ഗ്രാം ഗോതമ്പിൽ അടങ്ങിയിരിക്കുന്ന പോഷകങ്ങൾ താഴെ കൊടുക്കുന്നു. അല്ലെങ്കിൽ ദിവസേന ആവശ്യമുള്ള പോഷകങ്ങളുടെ ശതമാനക്കണക്ക് കൂടി കൊടുത്തിരിക്കുന്നു.  

കാലറികൾ/ഊർജം - 339

മൊത്തം കൊഴുപ്പ് - 2.5g (3%)

പൂരിത കൊഴുപ്പ് - 0.5g (2%)

പൊട്ടാസ്യം - 431 mg (12%)

മൊത്തം അന്നജം - 71 g (23%)

പ്രോടീൻ/ മാംസ്യം - 14 g (28%)

അയൺ/ ഇരുമ്പ് - 19%

വിറ്റാമിൻ ബി6- 20%

മഗ്‌നീഷ്യം - 36%

കാൽസ്യം - 3%

 മൈദ 

പാചകത്തിന്‌ ഉപയോഗിക്കുന്ന ഒരു തരം മാവാണ്‌‌ മൈദ. നേർമ്മയായി പൊടിച്ച് ശുദ്ധീകരിച്ച ഗോതമ്പ്‌ പൊടിയാണ് മൈദ. ഇതിന് കേക്ക് ഉണ്ടാക്കുന്ന പൊടിയുമായി സാമ്യമുണ്ട്.
ഗോതമ്പിന് പ്രധാനമായും 3 ഘടകങ്ങളാണുള്ളത്. ജെം, എന്റോസ്പെം, തവിട്. അതിന്റെ 85% വരുന്ന എന്റൊംസ്പെം സൂക്ഷ്മമായി പൊടിച്ചാണ് മൈദ ഉണ്ടക്കുന്നത്.പത്രപ്പരസ്യം കേരള റോളർ ഫ്ലൊർ മില്ലേഴ്സ് അസ്സൊസ്സിയെഷൻ.  പേജ് 7. മാത്രുഭൂമി 4മാർച് 2012മൈദ പ്രധാനമായും ഇന്ത്യയിൽ പറാട്ട, നാൻ, ബേക്കറി പലഹാരങ്ങൾ എന്നിവ ഉണ്ടാക്കാൻ ഉപയോഗിക്കുന്നു.  ഗോതമ്പിന്റെ അന്നജാംശം കൂടുതലുള്ള വെളുത്ത എൻഡോസ്പേം (നാരുകൾ നീക്കി) പൊടിച്ചാണ് മൈദ നിർമ്മിക്കുന്നത്.  ഇങ്ങനെ പൊടിച്ച പൊടിയുടെ നിറം ഇളം മഞ്ഞയായിരിക്കും.  ഈ പൊടിയെ പിന്നീട് ബെൻസോയിൽ പെറോക്സൈഡ്‌ ഉപയോഗിച്ച് ശുദ്ധീകരിച്ച് വെള്ളനിറമാക്കുന്നു. ബെൻസോയിൽ പെറോക്സൈഡ്‌ ചൈനയിലും, ഇംഗ്ലണ്ടിലും, യൂറോപ്പിലും നിരോധിച്ച ഒരു കെമിക്കലാണ്.  ഇങ്ങനെ ശുദ്ധീകരിച്ച മൈദ വീണ്ടും ആലോക്സൻ എന്ന കെമിക്കൽ ഉപയോഗിച്ച് മൃദുവാക്കുന്നു. കേരളത്തിലും 2011 നവംബർ വരെ ബെൻസോയിൽ പെറോക്സൈഡ്  പി എഫ് എ സ്റ്റാന്റേർഡ് അനുസരിച്ച് (40 മി ഗ്രാം ഒരു കിലോവിൽ) ഉപയോഗിച്ചിരുന്നു,പത്രപ്പരസ്യം കേരള റോളർ ഫ്ലൊർ മില്ലേഴ്സ് അസ്സൊസ്സിയെഷൻ.  പേജ് 7. മാത്രുഭൂമി 4മാർച് 2012 . ഗോതമ്പുപൊടി ക്ലോറിൻ ഡയോക്സൈഡ് ഉപയോഗിച്ച് ബ്ലീച്ച് ചെയ്യുമ്പോൾ അതിലടങ്ങിയ സന്തോഫിൽ ഓക്സികരണം സംഭവിച്ച് ഉപോത്പന്നമായി അലോക്സിൻ ഉത്പാദിപ്പിക്കപ്പെടുന്നു പത്രപ്പരസ്യം കേരള റോളർ ഫ്ലൊർ മില്ലേഴ്സ് അസ്സൊസ്സിയെഷൻ.  പേജ് 7. മാത്രുഭൂമി 4മാർച് 2012, ഈ ആലോക്സൻ എലികളിൽ നടത്തിയ പരീക്ഷണങ്ങളിൽ അവയുടെ പാൻക്രിയാസിലെ ബെറ്റ കോശങ്ങളെ നശിപ്പിച്ച് അവയിൽ പ്രമേഹം ഉളവാക്കുന്നതായി കണ്ടെത്തിയിട്ടുണ്ട്.

 ഉപയോഗം 
ചെറിയ അളവിൽ, ഗോതമ്പുപൊടി അന്നജത്തിന്റെയും മാ‍ൾട്ടിന്റെയും പശയുടെയും, മദ്യത്തിന്റെയും മറ്റ് വസ്തുക്കളുടെയും നിർമ്മാണത്തിൽ ഉപയോഗിക്കുന്നു. ഗുണം കുറഞ്ഞതും, അധികം വരുന്നതുമായ ഗോതമ്പും പൊടിക്കുമ്പോൾ ലഭിക്കുന്ന ഉപ ഉത്പന്നങ്ങളും കന്നുകാലിത്തീറ്റയായി ഉപയോഗിക്കപ്പെടുന്നു.

ഗോതമ്പ് ഉത്പാദനത്തിൽ മുന്നിൽ നിൽക്കുന്ന രാജ്യക്കാർ — 2005(ദശലക്ഷം മെട്രിക് ടണ്ണിൽ)   97   69    59   48   37   26  25   24   22   21World Total  626Source: UN Food & Agriculture Organisation (FAO)

 ചിത്രശാല 

 അവലംബം 

 മറ്റ് ലിങ്കുകൾ 
Watch Australian science documentary on developing drought-resistant wheat
WHEAT FOODS COUNCIL Est. 1972 
NAWG — Web site of the National Association of Wheat Growers
CIMMYT  — Web site of the International Maize and Wheat Improvement Center
Triticum species at Purdue University
A Workshop Report on Wheat Genome Sequencing
Proceedings of the First International Workshop on Hulled Wheats  (PDF) July 1995
Molecular Genetic Maps in Wild Emmer Wheat
Winter Wheat in the Golden Belt of Kansas by James C. Malin, University of Kansas, 1944
Varieties of club wheat hosted by the UNT Government Documents Department

Category:ധാന്യങ്ങൾ
വർഗ്ഗം:പുല്ലുകൾ
വർഗ്ഗം:മുഖ്യാഹാരങ്ങൾ
വർഗ്ഗം:പൊവേസീ